793/1948 Ú. l. I
Vyhláška ministra financií, ktorou sa vydávajú smernice pre poskytovanie úveru vo viazaných korunách prídelcom drobných konfiškovaných živnostenských podnikov a konfiskovaných rodinných domčekov.

793.
VYHLÁŠKA
Ministerstva financií
zo dňa 28. apríla 1948,
ktorou sa vydávajú smernice preposkytovanie úvěru vo viazaných korunách prídelcom drobných konfiškovaných živnostenských podnikov a konfiskovaných rodinných domčekov.
Ministerstvo financií vydáva podľa § 14, ods. 3 vládneho nariadenia zo dňa 17. júna 1947, č. 106 Sb., o prídele drobných konfiškovaných živnostenských podnikov (prídelové nariadenie pre živnostenské podniky), a § 19, ods. 3 vládneho nariadenia zo dňa 2. septembra 1947, č. 163 Sb., o prídele konfiškovaných rodinných domčekov (prídelové nariadenie pre rodinné domčeky) v dohode s Národnou bankou Československou a Fondom národnej obnovy v Bratislave tieto smernice pre poskytovanie úveru vo viazaných korunách prídelcom vyššie uvedených majetkových podstát.

§ 1.
(1) Prídelca musí dať peňažnému ústavu, u ktorého žiada o úver na zaplatenie preberacej ceny drobného konfiškovaného živnostenského podniku (§ 11 vl. nar. č. 106/1947 Sb.) a konfiškovaného rodinného domčeku (§ 8 vl. nar. č. 163/1947 Sb.), všetky požadované informácie a předložit’ mu najmä tieto doklady:
1. doklady o viazaných vkladoch, ktoré sa môžu použit’ na zaplatenie preberacej ceny;
2. miestoprísažné prehlásenie, čo môže splatit’ na preberaciu cenu spôsobom uvedeným v § 14, ods. 1 a 2 vl. nar. č. 106/ 1947 Sb. a v § 19, ods. 1 a 2 vl. nar. č. 163/1947 Sb. V tomto prehlásení prídelca súčasne uvedie výšku celkového čistého dôchodku, ktorý priznal k dani dôchodkovej na daňové roky 1946 a 1947;
3. soznam istôt k zaisteniu žiadaného úveru.
(2) Peňažný ústav zistí podľa predložených dokladov viazané alebo voľné hodnoty, ktoré môže žiadateľ použit’ na zaplatenie preberacej ceny, a posúdi primeranosť žiadaného úveru. Pokiaľ zistené hodnoty celkom dostačujú na zaplatenie preberacej ceny, odoprie peňažný ústav poskytnutie úveru. Ináč vydá peňažný ústav prídelcovi prísľub úveru s podmienkami jeho splácania. Po vydaní rozhodnutia o prídele poskytne peňažný ústav sjednaný úver.
(3) Ak nemôže peňažný ústav sám úver poskytnúť, upovedomí o tom Slovenskú hypotečnú a komunálnu banku v Bratislave, ktorej súčasne predloží doklady a oznámi dôvody, ktoré mu zabraňujú úver poskytnúť. O týchto úveroch rozhodne komisia složená zo zástupcov Povereníctva financií, Národnej banky Československej, Fondu národnej obnovy v Bratislave, Likvidačného fondu menového, Slovenskej hypotečnej a komunálnej banky v Bratislave a z dvoch zástupcov peňažníctva menovaných Povereníctvom financií. O rozhodnutí komisie upovedomí Slovenská hypotečná a komunálna banka v Bratislave peňažný ústav, ktorý vyrozumie žiadateľa.
§ 2.
(1) Úver na zaplatenie časti preberacej ceny iným spôsobom neuhradenej sú oprávnené poskytovat’ všetky peňažné ústavy, ktoré podľa svojich stanov môžu prevádzať úverové obchody, a to pri úvere na konfiškované rodinné domčeky na dobu uvedenú v § 19, ods. 5 vl. nar. č. 163/1947 Sb. a pri úvere na drobné konfiškované živnostenské podniky na dobu najviac 15 rokov. V celkom výnimočných prípadoch, kde výnos podniku preukázateľne nestačí na odpovedajúce splátky, može byť úver na drobné konfiškované živnostenské podniky predĺžený na dobu najviac 20 rokov, ak dá k tomu súhlas Povereníctvo financií podľa smerníc Ministerstva financií.
(2) Peňažný ústav prevedie čiastku úveru povoleného vo viazaných korunách v prospech prídelcu na šekový účet č. 8-37 Fondu národnej obnovy v Bratislave u Poštovej sporiteľni v Bratislave.
(3) Likvidačný fond menový učiní potrebné opatrenia, aby peňažné ústavy mohly poskytovať úvery podľa predchádzajúcich odsekov.
§ 3.
(1) Dlžník je povinný splatit’ pôžičku peňažnému ústavu v nových platidlách podľa sjednaných úverových podmienok.
(2) Ak nezaplatí dlžník do 3 mesiacov odo dňa splatnosti úrokové a umorovacie splátky, hoci bol peňažným ústavom v tej dobe dvakrát bezvýsledne upomenutý, musí peňažný ústav oznámiť túto okolnosť Fondu národnej obnovy v Bratislave a oznámit’ mu opatrenie, ktoré proti dlžníkovi podnikol alebo mieni podniknúť.
(3) Peňažný ústav vyhradí si v úverových podmienkach obvyklý dohľad nad riadnym hospodárením prídelcu, ak bude treba, i prevádzaním revízií a je povinný zistené závady ihned hlásit’ Fondu národnej obnovy v Bratislave obdobne ako v odseku 2. Peňažný ústav je povinný upovedomiť Fond národnej obnovy v Bratislave o každom svojom súdnom zákroku proti dlžníkovi z dôvodu jeho oneskorenia; Fond má v takýchto prípadoch možnost’ zakročiť proti prídelcovi odňatím pridelenej majetkovej podstaty.
(4) Dlžník môže splácat’ úver rýchlejšie a vo vyšších čiastkach, než bolo stanovené v úverových podmienkach.
(5) Při vymáhaní úverovej čiastky riadi sa peňažný ústav obecne platnými právnymi predpismi.
§ 4
(1) Úroková sadzba z pôžičiek (úverov) poskytnutých peňažnými ústavmi vo viazaných korunách činí 2½ %.
(2) Úroková sadzba (odsek 1) zahrňuje okrem skutočných hotových výloh všetko, čo peňažný ústav smie z pôžičky na dlžníkovi najviac požadovať, dať si sľúbiť alebo prijať od neho na úroku a vedľajšom plnení, a to ako pri uzavrení úveru tak i priebehom jeho trvania.
(3) Hotovými výlohami rozumejú sa len tie čiastky, ktoré peňažný ústav skutočne vydá a môže ich tiež preukázať.
§ 5.
Táto vyhláška nadobúda účinnosti dňom vyhlásenia a platí na Slovensku.

Minister:
Dr. Dolanský v. r.